
RAZLOG DONOŠENJA
	          Savez društava Naša djeca pokrenuo je u Hrvatskoj akciju „Županija – prijatelj djece“, kao nadogradnju projekta „Gradovi i općine – prijatelji djece“ koji se u Hrvatskoj provodi od 1999. godine.
          „Županija – prijatelj djece“ stavlja dijete i skrb za djecu u središte svojih aktivnosti i nadležnosti kroz rad svojih tijela i svih ustanova kojima je osnivač te razvija dinamiku inovacija čime pomaže ostvarivanju Konvencije UN-a o pravima djeteta.       
          Okvirni kriteriji projekta su: zdravlje djece, odgoj i obrazovanje, sigurnost i djetetovo okruženje, socijalna zaštita, udruge, roditeljstvo, promicanje dječjih prava i aktivno sudjelovanje djece, uključenost županije u programe i projekte zaštite, promocije dječjih prava  i aktivnog sudjelovanja djece te financijska izdvajanja za djecu.
         Zaključkom  o prihvaćanju  projekta „Županija – prijatelj djece“, KLASA: 600-01/16-01/1, URBROJ: 2186/1-02/1-18-1 od 9. prosinca 2016. godine Varaždinska županija je pokrenula dobivanje titule „Županija – prijatelj djece“.
          Za potrebe provedbe Projekta, posebnom Odlukom 11. prosinca 2023. godine („Službeni vjesnik Varaždinske županije“ br. 131/23.) župan je imenovao je županijski Koordinacijski odbor kao tijelo nadležno za planiranje i pokretanje raznih aktivnosti za djecu, izradu višegodišnjeg strateškog plana rada te godišnjih izvedbenih planova projekta „Županija – prijatelj djece“.
          Varaždinska županija i Savez društava „Naša djeca“ Hrvatske su 5. siječnja  2024. godine sklopile  Sporazum  o podršci i partnerstvu na provedbi projekta „Varaždinska županija – prijatelj djece“. To je bio prvi korak iskaza interesa Županije da uloži napore u ostvarivanje dječjih prava i pruži svojevrsnu garanciju zdravog i sigurnog okruženja djece i mladih, omogući im potrebne resurse za ostvarivanje prava na odgovarajuću brigu i skrb u obiteljskoj zajednici, zdravstvene i obrazovne usluge javnih ustanova, aktivnosti za provođenje slobodnog vremena, dodatne školske sadržaje za osobni razvoj u određenom znanstvenom, sportskom ili kreativnom području.
         Titulu „Županija – prijatelj djece” dodjeljuje Središnji koordinacijski odbor akcije „Gradovi i općine – prijatelji djece”, na temelju prijavnog obrasca i angažmana županije u provedbi kriterija projekta. Sama titula ne iziskuje financijske obveze, a dodjeljuje se na razdoblje od pet godina s mogućnošću obnavljanja. Središnji koordinacijski odbor programa „Gradovi i općine – prijatelji djece” na sjednici održanoj 2. rujna 2024. godine donio je Odluku da se Varaždinska županija proglasi „Županijom – prijateljem djece”.
        
          Jedan od osnovnih preduvjeta za dobivanje statusa „Županija – prijatelj djece” izrada je Strategije projekta koja se donosi za trogodišnje razdoblje. Prva je Strategija donesena za razdoblje od 2023. - 2025. godine. 
          Budući da je donošenje trogodišnje strategije (ili trogodišnjeg plana aktivnosti) ključan korak za dobivanje i održavanje ovog prestižnog statusa, Županija je izradila nacrt za razdoblje od 2026. - 2028. godine.

	



Pozivamo predstavnike zainteresirane javnosti da najkasnije do 30. rujna 2026.  dostave svoje komentare na Strategija projekta „Varaždinska županija - prijatelj djece“ 2026.-2028., putem Obrasca sudjelovanja u savjetovanju o nacrtu akta (Obrazac 2) na e-mail: rpopovic-kovacic@vzz.hr .
Po završetku savjetovanja, svi pristigli doprinosi biti će javno dostupni na internetskoj stranici Varaždinske županije. 
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi Obrasca.
Zahvaljujemo na doprinosu u izradi što kvalitetnije Strategije projekta „Varaždinska županija - prijatelj djece“ 2026.-2028.

